ตลท.มองเหตุการณ์ปารีสกระทบตลาดหุ้นไทยระยะสั้น ปัจจัยพื้นฐานยังคงเดิม
ตลท.มองเหตุการณ์ปารีสกระทบตลาดหุ้นไทยระยะสั้น ปัจจัยพื้นฐานยังคงเดิม
16 พ.ย. 2558

นายสันติ กีระนันทน์ รองผู้จัดการ หัวหน้าสายการตลาดและดูแลสายงานผู้ออกหลักทรัพยและบริษัทจดทะเบียน ตลาดหลักทรัพย์แห่งประเทศไทย เปิดเผยว่า เหตุโจมตีครั้งรุนแรงในพื้นที่หลายแห่งในกรุงปารีสเมื่อคืนวันศุกร์ที่ผ่านมา มองว่าเป็นผลกระต่อตลาดหุ้นไทยระยะสั้นเท่านั้น เพราะเป็นเหตุการณ์สำคัญที่ต้องติดตามอย่างใกล้ชิด แต่หลังเริ่มมีความชัดเจนและประเทศต่างๆทั่วโลกก็ได้มีการดูแลอย่างเข้มงวด จึงเชื่อว่าจะไม่ทำให้เกิดสถานการณ์ความรุนแรงในวงกว้าง 
สำหรับตลาดหุ้นไทยเปิดตลาดปรับลดลงกว่า 10 จุด แต่ปัจจุบันก็ดีดกลับขึ้นมาแล้ว ซึ่งมองว่าเป็นเพียงความตื่นตระหนกต่อสถานการณ์ความรุ่นแรง ระยะสั้นเท่านั้น เนื่องจากพื้นฐานของบริษัทจดทะเบียนไทยยังไม่เปลี่ยนแปลง และนโยบายกระตุ้นเศรษฐกิจของภาครัฐฯนั้นก็จะช่วยให้เศรษฐกิจกลับมาฟื้นตัวได้ ในขณะที่ปัจจัยต่างประเทศนั้น การฟื้นตัวของเศรษฐกิจสหรัฐฯก็ยังสามารถดำเนินไปได้ ขณะที่สหภาพยุโรปก็ยังสามารถฟื้นตัวได้อย่างค่อยเป็นค่อยไป
“สถานการณ์ความรุ่นแรงในกรุงปารีส นั้นเชื่อว่าจะเป็นเพียงความตระหนกในระยะสั้นเท่านั้น จะไม่มีผลกระทบแรงเท่ากับ 9/11 (ไนน์วันวัน) ที่เกิดขึ้นในสหรัฐฯ เพราะหลังจากเกิดเหตุการความรุนแรงขึ้นหลายๆประเทศก็มีการดูแลอย่างเข้มงวดทำให้สามารถควบคุมสถานการณ์ต่างๆได้ และการฟื้นตัวของสหรัญฯ และสหภาพยุโรป ก็ยังดำเนินอย่างค่อยเป็นค่อยไป ขณะที่ประเทศไทยเองก็น่าจะค่อยๆฟื้นตัวขึ้นตามนโยบายกระตุ้นเศรษฐกิจของภาครัฐ ช่วงนี้จึงเป็นช่วงของคนที่มีความเข้าใจและไม่ตื่นตระหนกกับสถานการณ์ต่างๆที่เกิดขึ้น เพราะพื้นฐานของประเทศไทยยังเหมือนเดิม”นายสันติ กล่าว
 
 